Сыр (імя)

**Сыр** (*Сыры*, *Зыра*), **Сур**, **Сыса** — мужчынскае імя і вытворнае ад яго прозьвішча.

## Паходжаньне

Сыры, Сыса, Сура або Сур (Sirio, Siso, Surro, Sure, Sur) — імя германскага паходжаньня. Іменная аснова сір- (сер-, сіс-) паходзіць ад гоцкага sisu 'чароўны сьпеў, заклён'. Сярод ліцьвінаў бытавалі імёны Сірэйка (Сірык), Сырбут, Сурвіла (Сурвіл, Сурывіла, Сырвіла, Шырвіл), Сурвін, Сіргірд, Сургонт (Сурконт), Сіргоўд (Сургоўд), Сіргут (Шыргут, Сургут), Сурман (Шурман), Шырмер (Жыжмар), Сысымант (Сірмонт, Шырмунт, Жырмант). Адзначаліся германскія імёны Sirica (Serecho), Sirobodus, Surville, Surawine, Sirigardus, Sisigunda (Surgant), Siriaud, Sergudo (Sisagut), Surmannus, Sisimir, Sisemund (Sirmont, Sirmund).

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Surman, Sismont (Sismunt). Апроч таго, у Польшчы адзначалася імя *Surawd*.

У Прусіі бытавалі імёны *Sirgaude / Surgaude* (1362 год), *Surgedde / Sirgite* (1357 год), *Surgenne*, *Sirotte*, *Surreyth / Surreide* (1414 год), *Surmynne / Surmanne* (1345 і 1388 гады), *Surwille / Sirwille* (1401, 1406 і 1409 гады).

У Ноўгарадзе бытавалі імёны Жырка (Жырака), Жырша (або Жыраша), Жыравіт, Жыраслаў і Жырата.

У Польшчы адзначаецца прозьвішча Зыза (Zyza).

Варыянты імя ў гістарычных крыніцах: *Stanislao Pyethkowycz et fratre ipsius Zyra marschalkoni curie nostre* (15 траўня 1489 году); *пан Миколам Сиревич* (6 ліпеня 1495 году); *Станиславу Сиревичу 5 копъ грошеи* (26 красавіка 1509 году); *Станиславу Сиревичу 20 копъ* (23 кастрычніка 1509 году); *Станиславъ Сиревичъ* (1512 году); *Дорота Сиревая*, *Счепанъ Сировичъ*, *пана Станислава Сиревича* (1528 год); *Ян Сиревич* (1 ліпеня 1542 году); *Fiedzko Sysa* (1558 год); *Кгрегор Миколаевичъ Сиса з Опола* (1565 год); *Сиса Васко* (1566 год); *Станиславъ Зыра*, *Матей Зыра*, *Войтехъ Зыра*, *Грицъ Сиревичъ*, *панъ Станиславъ Сиревичъ*, *пана Станислава Миколаевича Сиревича… пань Янь Миколаевичъ Сиревича* (1567 год); *Мацко Сысовичъ* (27 верасьня 1599 году); *земенина господарского повету Троцкого пана Якуба Андреевича Сыровича… небощыка Войтеха Щепановича Сыра… Войтеху Сыру, деду его пана Якуба Сыровича… пана Андрея Сыра паном Якубом Андреевичом Сыревича… небощык Андрей Войтехович Сыр, отец его пана Якуба Сыровича* (22 кастрычніка 1603 году); *Omelan y Arist Sysowiczy* (1638 год); *Martinus Syrewicz* (11 студзеня 1793 году); *pater Iosephus Syrewicz* (11 сьнежня 1820 году).

## Носьбіты
* Сьцяпан Сіравіч — сумілішкаўскі баярын, які ўпамінаецца ў попісе войска Вялікага Княства Літоўскага 1528 году
* Войцех Сьцяпанавіч Сыр — гаспадарскі зямянін Троцкага павету, меў сына Андрэя і ўнука Якуба
* Ціш Сыравіч (Сыровіч) — падданы берасьцейскага зямяніна Адама Ваўкавіцкага, які ўпамінаецца ў 1646 годзе

Сырэвічы (Syrewicz) гербу Трубы — літоўскі шляхецкі род зь Вільні, Віленскага і Троцкага паветаў

Сурэвічы (Surewicz) — літоўскі шляхецкі род з Троцкага павету.

Шурэвічы — літоўскі шляхецкі род.

Суровіч (Surowicz), Сырэвіч (Syrewicz) і Сыровіч (Syrowic) — прозьвішчы, зафіксаваныя ў XIX стагодзьдзі ў ваколіцах Сувалкаў.

## Заўвагі

## Крыніцы

Катэгорыя:Мужчынскія імёны